**DĖL ROKIŠKIO RAJONO SAVIVALDYBĖS TARYBOS 2015 M. BALANDŽIO 24 D. SPRENDIMO NR. TS-118 „DĖL RAJONO SAVIVALDYBĖS TARYBOS KOMITETŲ SUDARYMO“ DALINIO PAKEITIMO**

2018 m. sausio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 14 straipsniu, rajono savivaldybės tarybos veiklos reglamento VIII skyriumi, Lietuvos Respublikos Vyriausiosios rinkimų komisijos 2017 m. spalio 12 d. sprendimu Nr. Sp-170 „Dėl Rokiškio rajono savivaldybės tarybos nario įgaliojimų nutrūkimo prieš terminą ir šios savivaldybės tarybos nario mandato naujam savivaldybės tarybos nariui pripažinimo“, Rokiškio rajono savivaldybės taryba

n u s p r e n d ž i a:

Iš dalies pakeisti Rokiškio rajono savivaldybės tarybos 2015 m. balandžio 24 d. sprendimą Nr. TS-118 „Dėl rajono savivaldybės tarybos komitetų sudarymo“ ir Finansų, verslo, vietinio ūkio komitete vietoje „Virginijus Gaučys – Lietuvos laisvės sąjunga (liberalai)“ įrašyti „Laimutė Sadauskienė – Lietuvos laisvės sąjunga (liberalai)“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Asta Zakarevičienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL DĖL ROKIŠKIO RAJONO SAVIVALDYBĖS TARYBOS 2015 M. BALANDŽIO 24 D. SPRENDIMO NR. TS-118 „DĖL RAJONO SAVIVALDYBĖS TARYBOS KOMITETŲ SUDARYMO“ DALINIO PAKEITIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Lietuvos Respublikos Vyriausiosios rinkimų komisijos 2017 m. lapkričio 16 d. sprendimu Nr. Sp-185 „Dėl Molėtų rajono, Pagėgių ir Rokiškio rajono savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“ patenkintas tarybos nario, išrinkto pagal Lietuvos laisvės sąjungos (liberalai) iškeltų kandidatų sąrašą, Virginijaus Gaučio rašytinis prašymas atsistatydinti ir pripažinti įgaliojimai nutrūkusiais prieš terminą. Savivaldybės taryboje atsiradus laisvai vietai, savivaldybės tarybos nare tapo kandidatų sąrašo, pagal kurį buvo išrinktas nebesantis tarybos narys, kandidatė Laimutė Sadauskienė. Pripažinus tarybos nario Virginijaus Gaučio įgaliojimus nutrūkusiais prieš terminą, reikia koreguoti ir Finansų, verslo, vietinio ūkio komiteto, kuriam ji priklausė, sudėtį bei į komitetą įrašyti naująjį tarybos narę.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, Lietuvos Respublikos vyriausiosios rinkimų komisijos 2017 m. spalio 12 d. sprendimas Nr. Sp-170.

**Sprendimo projekto esmė.** Kadangi Virginijus Gaučys buvo įrašytas į Finansų, verslo, vietinio ūkio komitetą, vietoje jo į šį komitetą įrašoma naujoji tarybos narė Laimutė Sadauskienė.

**Galimos pasekmės, priėmus siūlomą tarybos sprendimo projektą:**

**teigiamos** – Finansų, verslo, vietinio ūkio komitetą sudarys, priskirtus klausimus nagrinės bei sprendimus priims nustatytas komiteto narių skaičius.

**neigiamos** – nėra.

**Kokia sprendimo nauda Rokiškio rajono gyventojams.** Dirbdamas pilnos sudėties Finansų, verslo, vietinio ūkio komitetas galės svarstyti ir teikti pasiūlymus rajono gyventojams aktualiais finansų, verslo klausimais, priimti rekomendacinio pobūdžio sprendimus.

**Finansavimo šaltiniai ir lėšų poreikis**. Iš rajono savivaldybės biudžeto tarybos nariams mokamas darbo užmokestis už dirbtas valandas ir išmokos, skirtos paslaugoms, susijusioms su savivaldybės tarybos nario veikla, apmokėti Lietuvos Respublikos vietos savivaldos įstatymo ir Rokiškio rajono savivaldybės tarybos veiklos reglamento nustatyta tvarka.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Kanceliarijos skyriaus kalbos tvarkytoja (vyr. specialistė) Asta Zakarevičienė